Diari Oficial de la Generalitat Valenciana


Sumari del DOGV 5417, del 29-12-2006 (2006/14707)

Notificació a Juan Francisco Espejo García de la sentència dictada en les actuacions del juí de divorci contenciós número 358/2005.
-----------------------------------------------------------------------------------------------------------------------------------

### Dades del document

Número de DOGV
:   5417

Data del DOGV
:   29-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/14877


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació a Juan Francisco Espejo García de la sentència dictada en les actuacions del juí de divorci contenciós número 358/2005. [2006/Q14057]  
Separació contenciosa a divorci contenciós número 358/2005  
Sentència  
Torrevieja, 22 de novembre de 2006  
Eva Martínez Pérez, magistrada jutgessa de Primera Instància número 3 (antic mixt número 7) de Torrevieja, ha vist les presents actuacions de juí de divorci contenciós seguides en este jutjat amb el número 358/2005 a instància de Pilar Fernández Martín, representada per la procuradora la senyora Ferrández Montoliu, i assistida de la lletrada Cristina Hernández Albertus, contra Juan Francisco Espejo García, en situació de rebel·lia processal, i ha dictat la sentència següent.  
Antecedents de fet  
1. La procuradora dels tribunals la senyora Ferrández Montoliu, en la representació indicada més amunt, va presentar la demanda de separació del matrimoni indicat, en la qual, després d'exposar la situació familiar dels litigants, va fer constar les circumstàncies de la crisi conjugal d'estos, i va acabar demanant, després dels corresponents fonaments jurídics, que es decrete la separació dels cònjuges amb les mesures demanades, alhora que sol·licitava a través d'altressí l'adopció de mesures provisionals.  
2. Admesa a tràmit la demanda, es va acordar formar actuacions separades de mesures provisionals registrades amb el número d'actuacions 368/2005, i que es van resoldre mitjançant la interlocutòria de 26 d'octubre de 2006.  
La demanda principal de separació i els documents que l'acompanyaven es van traslladar mitjançant una còpia al demandat, i el van citar a termini perquè contestara en 20 dies. Una vegada transcorregut el termini, es va declarar la rebel·lia processal del demandat i es van convocar les parts a la realització de la vista, i es va assenyalar a este efecte el dia i l'hora. Durant la tramitació del procediment i després de la reforma introduïda per la Llei 16/2005, de 8 de juny, la part actora va presentar un escrit en què sol·licitava a l'empara de la disposició transitòria única, el canvi de procediment, i en conseqüència la dissolució del matrimoni per divorci.  
3. El dia i l'hora indicats va comparéixer la part actora, la qual es va ratificar en la demanda, i va demanar la pràctica de prova consistent en documental per reproduïda, i interrogatori del demandat.  
Practicada la declarada pertinent amb el resultat que consta en actuacions, van quedar conclosos i vists per a resoldre.  
4. En la tramitació d'este procediment s'han observat les prescripcions legals en vigor.  
Fonaments jurídics  
1. Atesa la documental aportada, i atés que en este cas concorren els requisits exigits en l'article 86, en relació amb article 81 ambdós del Codi Civil, d'acord amb la Llei 15/2005, de 8 de juliol, conformement als quals es decretarà el divorci dels esposos a petició d'un sol dels cònjuges, d'ambdós, o d'un amb el consentiment de l'altre, una vegada transcorreguts tres meses des de la celebració del matrimoni, procedix acordar la dissolució per divorci demanada.  
2. L'article 91 del Codi Civil disposa que, si no hi ha acord dels cònjuges, el jutge haurà d'acordar-ne les mesures que procedisquen en relació amb els fills, l'habitatge familiar, les càrregues del matrimoni, la liquidació del règim econòmic i les cauteles o garanties respectives, si no hi estan acordades. En este cas, este acord no s'ha aconseguit, per la qual cosa, atés que no s'ha produït, procedix resoldre sobre les mesures indicades, tenint en compte les peticions de les parts i el resultat de les proves practicades en l'acte del juí, que es concreten en la documental i en l'interrogatori del demandat.  
En este sentit i atés que l'actora, de manera exclusiva, ha sol·licitat l'atribució de l'ús del domicili conjugal mentre no es procedisca a la liquidació de la societat de guanys, i això pel fet de ser l'interés més necessitat de protecció, cosa que es va acordar en la interlocutòria de mesures provisionals, procedix sense més tràmit, atesa la falta de compareixença del demandat, elevar a definitiva esta mesura.  
3. No s'aprecien motius que determinen una especial condemna en les costes processals.  
Vists els preceptes legals esmentats i els altres generals aplicables de manera pertinent.  
Decisió  
Declare dissolt per divorci el matrimoni contret per Pilar Fernández Martín i Juan Francisco Espejo García, i acorde l'adopció de les següents mesures complementàries:  
1. Les que mitjançant el ministeri de la llei establix l'article 102 del Codi Civil.  
2. S'atribuïx fins al moment en què es procedisca a la liquidació de la societat de guanys, l'ús de l'habitatge familiar, situat al carrer de Joaquín Chapaprieta, número 139, fase A, 1a porta, de Torrevieja, a Pilar Fernández, a la qual se li atribuirà igualment l'ús dels béns i objectes de l'aixovar que s'hi troben, amb la retirada prèvia, per part de Juan Francisco, dels seus objectes i efectes personals en un termini màxim de set dies, comptadors des de la notificació de la present resolució.  
Tot això sense imposició de costes a cap de les parts.  
Notifiqueu la present resolució a les parts i feu-los saber que esta no és ferma i que contra ella s'hi pot interposar un recurs d'apel·lació per a l'Audiència Provincial d'Alacant, Secció Setena, amb seu a Elx, que s'haurà d'interposar davant este Jutjat dins dels cinc dies següents a la notificació. Una vegada ferma esta resolució, comuniqueu-la al registre civil on consta el matrimoni dels litigants.  
Esta és la meua sentència, que pronuncie, mane i firme, Eva Martínez Pérez, magistrada jutgessa del Jutjat de Primera Instància número 3 de Torrevieja i partit.  
Publicació: la sentència anterior l'ha llegida i publicada la jutgessa que la subscriu, mentre celebrava audiència pública, davant meu, la secretària, en el dia de hui. En done fe.   
Torrevieja, 23 de novembre de 2006.. La secretària: Ana María Lacalle Espallardo.